S-67/2010

Mál þetta, sem dómtekið var 16. apríl sl., er höfðað með ákæru útgefinni af lögreglustjóranum á Selfossi 25. febrúar sl. á hendur

Á-kk-þgf E-kk-þgf, kt. 000000-0000,

Flúðaseli 40, Reykjavík,

D-x-x G-kk-þgf S-kk-þgf, kt. 000000-0000,

Arkarholti 19, Mosfellsbæ og

Ó-kk-þgf D-kk-þgf S-kk-þgf, kt. 000000-0000,

Seljabraut 36, Reykjavík

I.

gegn ákærða Ó-kk-þgf D-kk-þgf S-kk-þgf fyrir þjófnað

með því að hafa, að kvöldi sunnudagsins 22. nóvember 2009 á bensínstöð N1 við Lækjargötu í Hafnarfirði dælt eldsneyti að andvirði kr. 4.315 á brúsa sem settur var inn í bifreiðina KO-110, en bifreiðinni var síðan ekið á brott án þess að greiða fyrir eldsneytið.

Telst brot ákærða varða við 1. mgr. 244. gr. almennra hegningarlaga nr. 19, 1940, en til vara við 245. gr. sömu laga.

II.

gegn ákærða Á-kk-þgf fyrir hylmingu

með því að hafa, skömmu eftir að atburðir samkvæmt ákærulið I. áttu sér stað, á bifreiðastæði við Hrafnhóla 6-8 í Reykjavík, meðhöndlað og hagnýtt sér hið þjófstola eldsneyti með því að hella því á bifreið í sinni eigu.

Telst brot ákærða varða við 1. mgr. 254. gr. almennra hegningarlaga nr. 19, 1940.

III.

gegn ákærða Ó-kk-þgf D-kk-þgf S-kk-þgf fyrir umferðarlagabrot

með því að hafa aðfaranótt mánudagsins 23. nóvember 2009 ekið bifreiðinni KO-110 án þess að hafa öðlast ökuréttindi um Hraunbrún í Hafnarfirði.

Telst brot ákærða varða við 1. mgr. 48. gr., sbr. 1. mgr. 100. gr. umferðarlaga nr. 50, 1987.

IV.

gegn ákærðu öllum fyrir innbrot og þjófnað

með því að hafa, að kvöldi sunnudagsins 22. eða aðfaranótt mánudagsins 23. nóvember 2009 brotist inn í söluskála Ferðaþjónustunnar í Úthlíð, Biskupstungum, með því opna aðaldyr verslunarinnar í gegnum opinn glugga við hlið hennar og stela þaðan vörum samtals að áætluðu verðmæti kr. 23.560.

Teljast brot ákærðu varða við 1. mgr. 244. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar.

Einakréttarkröfur:

Í málinu gerir Á-kk-nf S-kk-nf hdl. fyrir hönd Ferðaþjónustunnar Úthlíð, kt. 000000-0000, kröfu vegna ákæruliðar IV um að ákærðu verði með dómi gert að greiða skaðabætur samtals að fjárhæð kr. 38.560 auk vaxta skv. 8. gr. laga nr. 38/2001 frá tjónsdegi til þess dags er mánuður er liðinn frá dagsetningur bótakröfunnar, og dráttavaxta skv. 9. gr. sömu laga frá þeim degi til greiðsludags, sbr. 6. sömu laga. Þá krefst tjónþoli einnig að ákærðu verið dæmdir til að greiða lögmannskostnað tjónþola skv. tímaskýrslu sem lögð verður fram við aðalmeðferð málsins, við að koma bótakröfunni á framfæri og vegna hagsmunagæslu við undirbúning og meðferð máls fyrir dómi. Krafan er gerð með vísan til 3. mgr. 176. gr. laga nr. 88/2008 um meðferð sakamála.

Ákærðu Á-kk-nf og D-kk-nf G-kk-nf hafa báðir játað sök málinu. Þar sem ákærði Ó-kk-nf D-kk-nf hefur ekki mætt fyrir dóminn hefur þáttur hans verið klofinn frá málinu. Með hliðsjón af játningum ákærðu Á-kk-ef og D-kk-ef G-kk-ef var farið með máli þetta skv. 1. mgr. 164. gr. laga nr. 88/2008 um meðferð sakamála. Var málið því tekið til dóms án frekari sönnunarfærslu eftir að sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Sannað er með játningum ákærðu og öðrum gögnum málsins að þeir eru sekir um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Samkvæmt sakavottorði ákærða Á-kk-ef var hann, með dómi uppkveðnum 1. september 2009, sakfelldur fyrir innbrot í íbúðarhús í félagi við annan. Var ákvörðun um refsingu hans frestað skilorðsbundið í tvö ár. Þá gekkst hann, með viðurlagaákvörðun 1. október 2009, undir að greiða 20.000 króna sekt vegna gripdeildar. Ákærði hefur með brotum sínum rofið skilorð ofangreinds dóms frá 1. september 2009. Verður dómurinn því tekinn upp og ákærða nú ákveðin refsing í einu lagi vegna brots hans þá og brota hans nú með vísan til 60. og 77. gr. almennra hegningarlaga. Ákærði hefur játað brot sinn hreinskilnislega og verður það virt honum til refsimildunar. Til refsiþyngingar horfir hins vegar að þjófnaðarbrot hans voru í báðum tilvikum framin í félagi við annan og í öðru tilvikinu um að ræða innbrot í íbúðarhús. Að þessu virtu þykir refsing hans hæfilega ákveðin fangelsi í fjóra mánuði, en fresta skal fullnustu refsingarinnar og hún falla niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga.

Ákærði D-kk-nf G-kk-nf hefur ekki áður gerst sekur um refsiverðan verknað. Við ákvörðun refsingar hans verður til refsilækkunar horft til skýrrar játningar hans en til refsiþyngingar að brot hans var framið í félagi við aðra. Þykir refsing hans hæfilega ákveðin fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga.

Ákærðu hafa báðir samþykkt að greiða bótakröfu eins og hún er framsett í ákæru. Samkvæmt því verða báðir ákærðu dæmdir til að greiða Ferðaþjónustunni Úthlíð, kt. 000000-0000, óskipt 38.560 krónur auk vaxta eins og tilgreint er í dómsorði. Þá verða ákærðu og dæmdir til að greiða brotaþola 75.300 krónur í bætur vegna lögmannskostnaðar hans við að halda kröfu sinni fram.

Á-kk-nf M-kk-nf héraðsdómari kveður upp dóm þennan.

Dómsorð:

Ákærði, Á-kk-nf E-kk-nf, sæti fangelsi í fjóra mánuði, en fresta skal fullnustu refsingarinnar og hún falla niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga.

Ákærði, D-kk-nf G-kk-nf S-kk-nf, sæti fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga.

Ákærðu Á-kk-nf og D-kk-nf G-kk-nf greiði Ferðaþjónustunni Úthlíð óskipt 38.560 krónur ásamt vöxtum skv. 8. gr. laga nr. 38/2001 frá 23. nóvember 2009 til 20. apríl 2010 en með dráttarvöxtum skv. 1. mgr. 6. gr. sömu laga frá þeim degi til greiðsludags. Ákærðu greiði og óskipt til brotaþola 75.300 krónur vegna lögmannskostnaðar.

Á-kk-nf M-kk-nf